# name
Sant Jordi 2020 al CRAI de la Universitat de Barcelona. (Abril 2020)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Abril 2020.

# metadata.dc.description.abstract[].value
Com cada any, el CRAI de la Universitat de Barcelona celebra Sant Jordi, tot que ho farem d’una manera una mica diferent, per adaptar-nos a les circumstàncies tan especials que estem vivint. Les activitats que fan els CRAI Biblioteques són enguany necessàriament virtuals, fins i tot el nostre tradicional punt de llibre, amb el que sempre obsequiem als nostres usuaris en aquesta diada.

Des del CRAI de la UB volem que continuï la tradició de Sant Jordi, malgrat la crisi sanitària. Amb l’esperit de cooperació i de difusió de la cultura que ens caracteritza, i agraïnt la col·laboració del Museu Nacional d’Art de Catalunya (MNAC), volem compartir virtualment amb tota la comunitat universitària el punt de llibre commemoratiu que teníem preparat i que esperem poder repartir aviat des dels taulells de les biblioteques. Enguany homenatgem el polifacètic artista modernista Alexandre de Riquer en el centenari de la seva mort.

# metadata.dc.description.abstract[].value
Pel que fa als CRAI Biblioteques, el CRAI Biblioteca de Biologia convoca des de les seves xarxes socials als seus usuaris perquè enviïn una foto o vídeo on surtin ells juntament amb una rosa i un llibre. Les fotografies es publicaran el 23 d’abril als seus Twiter i Instagram amb l’etiqueta #diadalcraibiologia.

El CRAI Biblioteca del Campus de Mundet fa igualment una crida a la participació i col·labora amb el Campus en l’activitat que duen a terme per dinamitzar la jornada de Sant Jordi a través de les xarxes socials amb l’etiqueta #MundetViuSantJordi. Donaran exemple amb les recomanacions de llibres llegits durant el confinament fetes pel personal del CRAI Biblioteca, i esperen més participació per part de tota la comunitat universitària. Vegeu el fil de Twitter.

El CRAI Biblioteca de Filosofia, Geografia i Història ha realitzat una exposició virtual sobre les publicacions recents del seu professorat: Publicacions del nostre professorat Sant Jordi 2020, que posteriorment trobareu a la pàgina d’exposicions virtuals del web del CRAI i a la pàgina del CRAI Biblioteca. També serà difosa des de totes les seves xarxes socials.

El CRAI Biblioteca d’Informació i Mitjans Audiovisuals ha preparat la guia de lectura “Sant Jordi confinat”, una publicació que recull diversos recursos electrònics que es poden consultar des de casa.

El CRAI Biblioteca de Lletres proposa un concurs de fotografies des del seu compte d’Instagram, etiqueta #santjordicraiublletres, en el que el guanyador/a rebrà un lot de productes de marxandatge del CRAI.

El CRAI Biblioteca del Pavelló de la República ha creat un vídeo commemoratiu de la diada, que difondrà des de les seves xarxes socials. Vegeu-lo aquí.

El CRAI Biblioteca de Reserva publicarà el dia 23 al seu compte d’Instagram una xilografia de l‘Inc 687, una de les dues còpies supervivents de la Llegenda àuria de Iacopo da Varazze.

# metadata.dc.rights[].value
cc-by (c) Universitat de Barcelona. CRAI, 2020

# metadata.dc.title[].value
Sant Jordi 2020 al CRAI de la Universitat de Barcelona. (Abril 2020)